Document ID: 32014D0852

A BIZOTTSÁG VÉGREHAJTÁSI HATÁROZATA
(2014. november 26.)
a Szlovák Köztársaságnak a HÉA-sajátforrás alapjának számításához az utolsó előtti évet megelőző évekre szóló statisztikák felhasználására, valamint bizonyos közelítő becslések alkalmazására való felhatalmazásáról szóló 2005/820/EK, Euratom határozat módosításáról
(az értesítés a C(2014) 8934. számú dokumentummal történt)
(Csak a szlovák nyelvű szöveg hiteles)
(2014/852/EU, Euratom)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Atomenergia-közösséget létrehozó szerződésre,
tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második francia bekezdésére,
a saját forrásokkal foglalkozó tanácsadó bizottsággal folytatott konzultációt követően,
mivel:
(1)
A 2006/112/EK tanácsi irányelv (2) 390. cikke értelmében Szlovákia, a csatlakozás időpontjában általa alkalmazott feltételek mellett, továbbra is mentesítheti az irányelv X. melléklete B. részének 10. pontjában említett ügyleteket mindaddig, ameddig a 2004. április 30-án a Közösséget alkotó valamelyik tagállam ezzel azonos mentességet alkalmaz; ezeket az ügyleteket figyelembe kell venni a héa-sajátforrások alapjának meghatározása során.
(2)
A Bizottság által a héa-sajátforrásra irányuló ellenőrzések egyszerűsítéséről írt, 2014. február 14-i levélre küldött, 2014. augusztus 27-i válaszában Szlovákia engedélyt kért a Bizottságtól, hogy a 2014-2020 közötti pénzügyi évek tekintetében a 2006/112/EK irányelv X. melléklete B. részének 10. pontjában említett ügyletek héa-sajátforrás alapjának kiszámításához a köztes alap egy rögzített százalékát alkalmazza. Szlovákia bizonyította, hogy a százalékos arány az évek során stabil maradt, ezért a Bizottságnak - levelével összhangban - engedélyeznie kell, hogy Szlovákia a héa-sajátforrás alapjának kiszámításához rögzített százalékos értéket alkalmazzon.
(3)
Az átláthatóság és a jogbiztonság érdekében az engedély alkalmazhatóságának időtartamát célszerű korlátozni.
(4)
Ezért a 2005/820/EK, Euratom bizottsági határozat (3) szövegét ennek megfelelően módosítani szükséges,
ELFOGADTA EZT A HATÁROZATOT:
1. cikk
A 2005/820/EK, Euratom határozat a következő 2a. cikkel egészül ki:
„2a. cikk
E határozat 2. cikkétől eltérve a héa-sajátforrások alapja 2014. január 1. és 2020. december 31. között történő kiszámításának céljából Szlovákia számára engedélyezett a köztes alap 0,16 %-ának alkalmazása a 2006/112/EK tanácsi irányelv (4) X. melléklete B. részének 10. pontjában említett ügyletek (személyszállítás) tekintetében.
2. cikk
Ennek a határozatnak a Szlovák Köztársaság a címzettje.
Kelt Brüsszelben, 2014. november 26-án.

Labels: 2
8
3
18
15